Държавен вестник, бр. 16, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  16
(3) Министърът на отбраната може да възлага 
и допълнителни задачи на служба „Военна ин­
формация“, свързани с националната сигурност 
и отбраната на страната.
(4) При изпълнение на служебните си за­
дължения военнослужещите от служба „Военна 
информация“ могат да заемат за прикритие и 
длъжности в държавната администрация и в 
юридически лица при условия и по ред, опре­
делени с акт на Министерския съвет.“
§ 48. Член 102 се изменя така:
„Чл. 102. (1) Служба „Военна полиция“ е 
служба в Министерството на отбраната за: 
1. опазване на реда и сигурността в Минис­
терството на отбраната, в структурите на пряко 
подчинение на министъра на отбраната и в 
Българската армия и сигурността на личния със­
тав самостоятелно и съвместно с други служби 
за сигурност и опазване на обществения ред;
2. предотвратяване и разкриване на прес­
тъпления от общ характер, извършени от или 
в съучастие с военнослужещи и цивилни слу­
жители от Министерството на отбраната, от 
структурите на пряко подчинение на минис­
търа на отбраната и от Българската армия и/
или на територията на обекти и съоръжения 
на министерството, както и разследване на 
престъпления в случаите и по реда на Нака­
зателно-процесуалния кодекс;
3. охрана и/или контрол на охраната на 
мероприятия, обекти и лица от Министер­
ството на отбраната, от структурите на пряко 
подчинение на министъра на отбраната и от 
Българската армия, на транспортни средства, 
с които се превозват личен състав, имущество, 
пари, бойна техника, въоръжение, боеприпаси и 
други общоопасни средства, на складове с въ­
оръжение, боеприпаси и общоопасни средства, 
както и на чуждестранни военни формирования 
и военнослужещи, делегации и инспекции;
4. участие при поддържането на реда във 
военните формирования в операции и мисии 
извън територията на страната; 
5. осъществяване самостоятелно и/или във 
взаимодействие с други органи на антитерорис­
тична дейност във въоръжените сили;
6. разследване на авиационни произшествия и 
инциденти с военни въздухоплавателни средства;
7. събиране, обработване, съхраняване, ана­
лизиране, ползване и предоставяне на инфор­
мация, свързана с изпълнението на функциите 
на службата;
8. осъществяване на противопожарен контрол 
в обектите на Министерството на отбраната и 
структурите на пряко подчинение на министъра 
на отбраната.
 (2) Служба „Военна полиция“ осъществява 
дейността си самостоятелно и/или съвместно с 
други държавни органи, организации и гражда­
ни, които са длъжни да є оказват съдействие 
и да є предоставят необходимата информация, 
свързана с изпълнението на функциите по ал. 1.
(3) При упражняване на законоустановените 
им правомощия органите на служба „Военна 
полиция“ са независими от ръководителите, 
командирите и началниците в структурите на 
пряко подчинение на министъра на отбраната 
и Българската армия. Редът за упражняване на 
правомощията от органите на служба „Военна 
полиция“ в структурите на служба „Военна 
информация“ се определя с акт на министъра 
на отбраната.
(4) Служба „Военна полиция“ е организирана 
в ръководство, регионални служби и военно­
полицейски формирования.“
§ 49. Член 103 се изменя така:
„Чл. 103. (1) Органи на служба „Военна 
полиция“ са военнослужещите и цивилните 
служители по служебно правоотношение, чрез 
които службата осъществява функциите си. 
(2) При изпълнение на функциите си орга­
ните на служба „Военна полиция“ имат право:
1. да извършват оперативно-издирвателна 
дейност посредством специфични способи и 
средства, както и чрез използване на специални 
разузнавателни средства по ред, установен със 
Закона за специалните разузнавателни средства, 
и чрез привлечени като доброволни сътрудници 
военнослужещи и граждани;
2. да задържат за не повече от 24 часа:
а) военнослужещ или цивилен служител от 
Министерството на отбраната, от структурите 
на пряко подчинение на министъра на отбра­
ната или от Българската армия, за който има 
данни, че е извършил престъпление;
б) лице, за което има данни, че е извършило 
престъпление в съучастие със служители от 
Министерството на отбраната, от структурите на 
пряко подчинение на министъра на отбраната 
или от Българската армия и/или на територията 
на обекти и съоръжения на Министерството на 
отбраната или на структурите на пряко подчи­
нение на министъра на отбраната;
в) лице, което след надлежно предупреж­
дение съзнателно пречи на военнополицейски 
орган да изпълни служебните си задължения, 
наруши обществения ред и не прекратява сво­
ите действия;
г) лице, което се намира на територията на 
обекти и съоръжения на Министерството на 
отбраната или на структурите на пряко под­
чинение на министъра на отбраната и чиято 
самоличност не може да бъде установена по 
начините, посочени в чл. 61, ал. 2 от Закона 
за Министерството на вътрешните работи;
д) в други случаи, определени със закон или 
с международен договор, по които Република 
България е страна;
3. да извършват личен обиск на лицата по 
т. 2; обискът може да бъде извършен само от 
лице, което принадлежи към пола на обиски­
рания; за всеки случай на извършен обиск се 
съставя протокол;
4. да разкриват и разследват престъпления 
от общ характер по чл. 102, ал. 1, т. 2; 
5. да изискват, събират и предоставят ин­
формация, свързана с поддържането на реда и 
сигурността в Министерството на отбраната, в 
структурите на пряко подчинение на министъра 
на отбраната и в Българската армия;